Jutta

Jutta (hebraisk: , «strekke ut»/«snu») «Juttah», Topicalbible.org var en by eller landsby i oldtidens Israel som er nevnt i Josvas bok i den hebraiske Bibelen,Nettbibelen: Josvas bok 15:55 hvor den nevnes sammen med Maon, Karmel, og Sif. Jutta var en levittby i fjellene eller fjellbygdene i Judea.

I Eusebius av Cæsareas verk Onomasticon, om stedsnavn i Bibelen,Onomasticon 266 49; 133 10 nevnes en stor landsby ved navn Juttah, beskrevet som 18 romerske mil fra Eleutheropolis (53 km sørvest for Jerusalem). Det synes å sammenfalle med den senere muslimske landsbyen Yatta, rundt 1100 meter over havnivået, 8,5 km sør for Hebron og 25 km fra Beit Jebrin (Eleutheropolis). Det er mange graver hogd i berget og vinpresser fra oldtiden spredt rundt landsbyen.

En tradisjon hevder at Jutta var hjemstedet til presten Sakarja og Elisabeth, foreldrene til døperen Johannes,Nettbibelen: Lukasevangeliet 1:39 og hvor Johannes selv skal ha blitt født. Av den grunn er stedet årlig besøkt av pilegrimer tilhørende den gresk ortodokse kirke.

 Referanser 

Kategori:Bibelske steder
Kategori:Josvas bok
Kategori:Guvernementet Hebron